**Általános indoklás:**

Az állami finanszírozás átalakulása óta, a feladatfinanszírozási rendszer bevezetésével még hangsúlyosabbá vált a helyi adópolitika, az adóhatósági feladatok hatékonysága, hiszen a helyi adóztatás jogintézménye gazdasági alapot hoz létre az önkormányzatok számára a közszolgáltatások biztosítására, a településüzemeltetésre, a község fejlesztésére.

A javasolt módosítás, a korábbi mentességek körének csökkentése az igazságosabb adóztatást teszi lehetővé, hisz az arányos közteherviselés még nagyobb körben meg tud valósulni.

2017. évben bevezetett új adónem az előrevetített hatásokat, összegszerűségében sem a költségvetésben, a tulajdonváltozások okán pedig sem az egységes teherviselés szempontjából nem váltotta be. A mezőgazdaság művelés nyilatkozat alapján való igazolása szintén nem jelentett megfelelő módot, illetve annak helyszíni ellenőrzése a jelenlegi személyi és tárgyi feltételek, valamint szakami ismereteket hiányában nem tudott megvalósulni.

**Részletes indoklás:**

1. §-hoz: az adóköteles területek kibővítése következő év januárjától
2. §-hoz: mentességek körének csökkentése következő év januárjától
3. §-hoz: hatályba léptető rendelkezés.

A rendelet-alkotásáról a jogalkotásról szóló 2010. évi CXXX. törvény 17. § (1) bekezdése alapján előzetes hatásvizsgálat készült:

**Helyi adórendelet módosítása:**

**Társadalmi, gazdasági és költségvetési hatás:** a helyi adó rendelet módosításának **társadalmi és költségvetési hatása** abban áll, hogy az önkormányzat saját bevétele növekszik, így kötelező és önként vállalt feladatait a korábbi elvárt színvonalon tudja a továbbiakban is ellátni. A várható többlet forrás a módosításnak köszönhetően – az idei bázis adatokat figyelembe véve – kb. 10-15 millió forint.

**Környezeti és egészségi következményei**: a rendelet megalkotásának, módosításának környezeti és egészségügyi következményei nincsenek.

**Adminisztratív terheket befolyásoló hatások**: A rendelet megalkotása adminisztratív többlet teherrel jár az első bevallás időszakban.

**A rendelet megalkotásának szükségessége, a jogalkotás elmaradásának várható következményei:** Az adónemek, mértékük meghatározása, a kedvezmények, mentességek nyújtása a képviselő-testület hatásköre, így ezek esetében a rendelet módosításának elmaradása nem keletkeztetne törvénysértő állapotot.

**A jogszabály alkalmazásához szükséges személyi, szervezeti, tárgyi és pénzügyi feltételek**: a rendelet végrehajtásához szükséges személyi, szervezeti, tárgyi és pénzügyi feltételek rendelkezésre állnak.